ประกาศกรมสวัสดิการและคุ้มครองแรงงาน

เรื่อง โรคที่ห้ามทำงานประดาน้ำ

โดยที่กฎกระทรวงกำหนดมาตรฐานในการบริหาร จัดการ และดำเนินการด้านความปลอดภัยอาชีวอนามัย และสภาพแวดล้อมในการทำงานเกี่ยวกับงานประดาน้ำ พ.ศ. ๒๕๖๓ กำหนดให้ลูกจ้างซึ่งนายจ้างจะให้ทำงานประดาน้ำต้องมีสุขภาพสมบูรณ์ ร่างกายแข็งแรง และไม่เป็นโรคตามที่อธิบดีประกาศกำหนด

อาศัยอำนาจตามความในข้อ ๕ (๒ แห่งกฎกระทรวงกำหนดมาตรฐานในการบริหาร จัดการและดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานประดาน้ำ พ.ศ. ๒๕๖๓ อธิบดีกรมสวัสดิการและคุ้มครองแรงงาน จึงออกประกาศไว้ ดังต่อไปนี้

ห้ามนายจ้างให้ลูกจ้างทำงานประดาน้ำ ในกรณีที่เป็นโรคดังต่อไปนี้

(๑) โรคหรือปัญหาการไม่สามารถปรับความดันในช่องหูชั้นกลางได้หรือไชนัสอย่างเรื้อรัง

(๒) โรคที่มีการฉีกขาดของเยื่อแก้วหู

(๓) โรคหูน้ำหนวกชนิดเรื้อรัง

(๔) โรคที่เกิดจากความผิดปกติของหูชั้นใน รวมถึงเวสติบูลาร์ (Vestibular) ที่เป็นอย่างเรื้อรัง เช่น โรคเมเนียร์ (Meniere's Disease)

(๕) โรคหืด โรคปอดอุดกั้นเรื้อรัง หรือโรคปอดหดรัดเรื้อรัง

(๖) โรคโพรงเยื่อหุ้มปอดมีอากาศเกิดเองชนิดปฐมภูมิ (Primary spontaneous pneumothorax)

(๗) โรคของปอดที่มีโพรง หรือถุงอากาศภายในเนื้อปอด

(๘) โรคลมชัก หรือประวัติที่ทำให้มีความเสี่ยงต่อการชัก หรืออาการซักใด ๆ ที่เกิดขึ้นมาแล้ว

(๙) โรคของสมองและไขสันหลังที่อาจส่งผลต่อการทำงานอย่างปลอดภัย
(๑๐) โรคจิตเภท หรือโรคทางจิตเวชอื่นที่จำเป็นต้องได้รับยาออกฤทธิ์ต่อจิตและประสาท

(๑๑ โรคที่เกิดจากความผิดปกติของหัวใจและหลอดเลือดที่อาจส่งผลให้ไม่ปลอดภัยเช่น ความผิดปกติของการนำไฟฟ้าหัวใจ ภาวะหัวใจเต้นผิดจังหวะ โรคของลิ้นหัวใจ โรคหัวใจขาดเลือด

หรือโรคหลอดเลือดแดงโคโรนารี รวมถึงภาวะเจ็บเค้นอก

(๑๒) โรคความดันโลหิตสูงที่ควบคุมไม่ได้

(๑๓) โรคเบาหวาน

(๑๔) โรคของกระดูกที่มีการตายของเนื้อกระดูกบริเวณใกล้ข้อ (Juxta - articular Osteonecrosis)

(๑๕) โรคจากความผิดปกติของฮีโมโกลบิน

(๑๖) โรคมะเร็งระยะลุกลาม
(๑๗) โรคไส้เลื่อน

(๑๘) โรคอื่น ๆ ที่แพทย์เวชศาสตร์ใต้น้ำ หรือแพทย์เวชศาสตร์ทางทะเล หรือแพทย์ผู้ประกอบ วิชาชีพเวชกรรมจากแพทยสภาและผ่านการอบรมหลักสูตรการอบรมด้านเวชศาสตร์ใต้น้ำ หรือเวชศาสตร์ทางทะเลตรวจวินิจฉัยแล้วพบว่าเป็นอันตรายต่อสุขภาพของลูกจ้างที่ทำงานประดาน้ำ

ทั้งนี้ โรคตาม (๑) ถึง (๑๙ ให้ยกเว้นในกรณีเมื่อแพทย์เวชศาสตร์ใต้น้ำ หรือแพทย์เวชศาสตร์

ทางทะเล หรือแพทย์ผู้ประกอบวิชาชีพเวชกรรมจากแพทยสภาและผ่านการอบรมหลักสูตรด้านเวชศาสตร์ใต้น้ำหรือเวชศาสตร์ทางทะเลตรวจวินิจฉัยและพิจารณาแล้ว เห็นว่าไม่เป็นอันตรายต่อสุขภาพของลูกจ้างในการทำงานประดาน้ำ

ประกาศ ณ วันที่ ๕ กุมภาพันธ์ พ.ศ. ๒๕๖๔

 (นายอภิญญา สุจริตตานันท์)

 อธิบดีกรมสวัสดิการและคุ้มครองแรงงาน